《和张邦兆秋兴三首 其二》
明代·祁顺

短笛寒砧近报秋，兴来频倚夕阳楼。霜林落叶雨声急，石洞出云山气幽。

怀土仲宣多感慨，思莼张翰最风流。侬家亦有耕渔乐，紫蟹肥时酒正篘。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。